|Popis:||Návštevnosť Čechov a Slovákov v Karlových Varoch brzdia 3 stereotypy|
Priznajte si - koľkokrát v živote ste boli v Karlových Varoch? Väčšina
Slovákov a možno aj Čechov nikdy. Mnohí zas boli iba na Karlovarskom
filmovom festivale, ale slasti kúpeľného pobytu neochutnali. Takže je
načase prestať si nahovárať zástupné argumenty a pozrieť si tento krásny
kút Česka, ktorý uznáva celý svet. Stojí to za pár hodín jazdy a cenu, aká
je porovnateľná s inými, ďaleko menej známymi kúpeľmi. Vyskúšajte na sebe
blahodarné účinky Vřídla a rozmanité procedúry, aké vám ponúkajú zariadenia
akciovej spoločnosti Bohemia-lázně (Bohemia kúpele) Karlove Vary. Na
vlastnej koži si ich vyskúšala aj početná výprava slovenských novinárov,
ktorí v dňoch 15. až 19.októbra 2015 navštívili Karlove Vary.
V súvislosti s Karlovými Varmi sa v posledných rokoch zaužívali 3 klišé: že
sú plné Rusov, drahé a ďaleko. Tieto stereotypy však nie sú pravdivé, alebo
sú pravdivé iba sčasti a relatívne. Napríklad v zariadeniach Bohemia-lázní
tvoria Rusi v súčasnosti cca jednu tretinu. Riaditeľ Bohemia-lázní, a. s.,
Karlove Vary Jiří Sluka k tomu poznamenal: ,,Ruská klientela v súčasnosti
netvorí ani zďaleka početnú väčšinu. V roku 2014 sme u nás privítali 11 027
osôb, z toho bolo 4613 z Ruska. Rusi tak vlani tvorili najpočetnejšiu
skupinu, ale bolo ich tu cca 40 % zo všetkých návštevníkov. Je pravdou, že
už vlani došlo k určitému poklesu ruskej klientely v dôsledku poklesu kurzu
rubľa a dopadu udalostí okolo východnej Ukrajiny. V prvom polroku tohto
roka pokles Rusov pokračoval. Naša spoločnosť však stojí o všetkých
klientov. Privítali by sme väčšie počty domácich návštevníkov, ale
i návštevníkov zo Slovenska. V súčasnosti síce české kúpele zažívajú
oživenie po chudobných rokoch, kedy boli do značnej miery ovplyvnené
reštriktívnou vyhláškou indikačného zoznamu, ale na ich počtoch v rámci
Karlových Varov sa to príliš neprejavilo. Tu za posledných 15 rokov česká
klientela netvorila väčšinu a má bohužiaľ zafixované, že Karlove Vary sú
len pre rusky hovoriacich klientov. Naša spoločnosť však bola a je otvorená
každému návštevníkovi. V prvom polroku 2015 sme zaznamenali menšie zvýšenie
počtu českých klientov, čo však výpadok ruských nenahradí."
Dodal, že Bohemia-lázně majú v porovnaní s inými kúpeľnými domami v
Karlových Varoch pomerne veľa českých klientov, ale ani zďaleka to nie je
toľko ako by si všetci želali. ,,Ako jedny z mála v Karlových Varoch máme
uzavreté zmluvy so všetkými zdravotnými poisťovňami. Takže stačí aby sa
záujemcovia hlásili v zdravotných poisťovniach k pobytom u nás a my sa už
o nich postaráme. Každý si tu nájde cenovo primeranú úroveň ubytovania
a procedúry poskytujeme rovnako kvalitne všetkým našim klientom, bez ohľadu
na ich finančnú situáciu. Všetky potrebné procedúry pre jednotlivé diagnózy
sú už zahrnuté v cene liečebného pobytu pre samoplatcov. Pacienti vyslaní
zdravotnými poisťovňami už neplatia nič, alebo sa podieľajú podľa kategórie
iba na nákladoch na stravu a časti ubytovania. Hradené sú liečebné kúpeľné
pobyty s programom diabetologickým, rehabilitačným a rekondičným po
onkologických ochoreniach. Zabezpečujeme 24 hodinovú lekársku pohotovosť,
čo je málokde samozrejmosťou," konštatoval J. Sluka.
Ďalej poukázal na to, že Slováci chodia do Karlových Varov zatiaľ menej,
ale aj o túto klientelu majú Bohemia-lázně záujem. Legislatíva Európskej
únie Slovákom umožňuje požiadať aj o preplatenie pobytu v ČR svoju
zdravotnú poisťovňu. Musia tak však urobiť predom a poisťovňa im uhradí
náklady len do výšky nákladov ako v slovenských kúpeľoch. Ako samoplatcovia
však majú pobyty bez administratívnych komplikácií. Karlove Vary však nie
sú len pre chorých. Môžete tu absolvovať aj wellness či regeneračné pobyty.
,,A tu prichádzame k druhému stereotypu a to, že Karlove Vary sú drahé.
Nie je to pravda. V zariadeniach spoločnosti Bohemia-lázně, a. s., Karlove
Vary, si môžu klienti dopriať svetoznáme kúpele za prijateľné ceny.
V ponuke sú kúpeľné pobyty pre rôzne cenové možnosti našich klientov, nájdu
si v nich ubytovanie i s procedúrami už od 45 Eur na deň. Navyše každý rok
môžu využiť aj ponuku výnimočných mimosezónnych cien. Teraz majú na výber
napríklad 7-dňový pobyt Medical Wellness Energy s plnou penziou
a procedúrami za cenu od 277 eur osoba/pobyt, Relaxácia a regenerácia - 3
alebo 4-dňový pobyt s polpenziou a procedúrami za cenu od 102 eur
osoba/pobyt, 8 - dňový pobyt Vitalita 60 + s plnou penziou alebo polpenziou
so 14 procedúrami za cenu už od 245 eur osoba/pobyt. V ponuke je aj
Odpočinok pre všetky generácie a to 7 alebo 14 - dňový pobyt s plnou
penziou a 10 procedúrami na týždeň za cenu 46 eur osoba/deň, " vymenoval J.
Sluka.
Tretím stereotypom je veľká vzdialenosť. Ta je však relatívna. Posledný rok
je k dispozícii najbohatšia ponuka dopravy v dejinách. Ak si cestovné
lístky kúpite v predstihu na internete, cestovné je veľmi prijateľné a pre
všetky typy dôchodcov platia ešte aj zľavy. Z Brna môžete byť autom
v Karlových Varoch už za 3 hod. 30 min. (autobusmi za 5 hod.), z Ostravy za
5 hod. 13 min. a z Bratislavy autom trvá cesta 4 hod. 45 min. (autobusmi 6
hod. 45 min.). Najrýchlejšia cesta spojmi z Bratislavy do Karlových Varov
trvá len 6 hod. 45 min. autobusmi Gumdrop bus a Student Agency s prestupom
v Prahe, 7 a pol hodiny kombináciou vlaku Železničnej spoločnosti Slovensko
(ZSSK) a autobusu Student Agency, vlakmi ZSSK a Českých dráh (ČD) 8 hod. 36
min. Ak pôjdete vlakmi ZSSK a ČD cez Ústí n. L., cesta bude trvať 7 hod.
a 53 min. Z Košíc do Karlových Varov trvá najrýchlejšia cesta autobusmi
Eurobus a Student Agency s prestupom v Prahe 12 hod. 15 min. Vlakom ZSSK
bez prestupu 14 hod. 23 min. Bežný jednosmerný lístok autobusmi Student
Agency Bratislava-Karlove Vary sa dá zohnať cez internet v predstihu od cca
18,50 eur, Košice-Karlove Vary od cca 29 eur autobusmi spoločnosti Student
Agency, kombináciou vlaku a autobusu tej istej spoločnosti od 16 eur
v závislosti od triedy (spiatočný od 32 Eur v závislosti od triedy).
Mesto Karlove Vary ponúka aj mnoho kultúrnych akcií. Samotné mesto žije
bohatým kultúrnym spoločenským životom, svetovo preslávený je predovšetkým
tunajší filmový festival. V novembri sa tu koná 50. Jubilejná Medzinárodná
spevácka súťaž Antonína Dvořáka 12. - 20. 11. 2015 (
http://www.singingcompetition.eu/index.php/kalendar). Okrem toho sú vo
Varoch stále výstavy v Galérii umenia či v Becherovej vile, k dispozícii sú
múzeá Becherovky, sklárne Moser, Múzeum voskových figurín a výlety do
okolia (https://www.karlovyvary.cz/cs/kalendar-akci).
Ďalšie informácie sú na: www.bohemia-lazne.cz